Poļu—krievu karš (1609—1618)
1609.—1618. gada krievu-poļu karš jeb Polijas-Lietuvas intervence, bija bruņots konflikts starp Krievijas caristi un Polijas—Lietuvas ūniju, kura laikā Polijas-Lietuvas karaspēks no 1610. līdz 1612. gadam okupēja Maskavu. Karš beidzās ar Deulinas pamiera parakstīšanu, kas bija Polijas-Lietuvas kopvalsts lielākais panākums konfrontācijā ar Maskaviju. Polijas-Lietuvas kopvalsts ieguva Baltkrievijas un Ukrainas zemes, kas iepriekš atradās Maskavas pakļautībā, tostarp  Smoļensku, Čerņihivu un Novhorodu-Siversku, kopā 29 pilsētas. Polijas karalis oficiāli saglabāja tiesības pretendēt uz Maskavas troni. No otras puses, šis pamiers iezīmēja nepārtrauktu karu perioda beigas Krievijas caristē, kas ilga 15 gadus.